CELEX: 52005PC0214
Language: sk
Date: 2005-05-26
Title: Návrh smernica európskeho Parlamentu a Rady, ktorou sa opravuje smernica 2004/18/ES o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby

Dôležité právne oznámenie

|

52005PC0214

Návrh nariadenie Rady, ktorým sa zakladajú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde {SEK(2004) 924}  /* KOM/2004/0492 v konečnom znení - AVC 2004/0163 */  

	[pic] | KOMISIA EURÓPSKYCH SPOLOČENSTIEV |Brusel, 26.5.2005KOM(2005) 214 v konečnom znení2005/100 (COD)NávrhSMERNICA EURÓPSKEHO PARLAMENTU A RADY,ktorou sa opravuje smernica 2004/18/ES o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby(predložená Komisiou)DÔVODOVÁ SPRÁVAPri nedávnej zmene a doplnení smerníc o verejných zákazkách, uskutočnenej na základe prijatia smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby[1] (ďalej len „smernica“), mala Komisia v úmysle zachovať úroveň prahových hodnôt uplatniteľných na zákazky na služby, na ktoré verejní obstarávatelia prispievajú vo výške viac ako 50 %, nezmenenú[2] Ako o tom svedčí článok 8 smernice, tento úmysel zákonodarca Spoločenstva potvrdil. Prahová hodnota pre tieto zákazky na služby, na ktoré prispievajú verejní obstarávatelia, stanovená v článku 8 prvý pododsek písm. b) smernice, bola v skutočnosti 249 000 eur, to znamená, že bola zhodná s prahovou hodnotou uplatniteľnou na zákazky na služby, ktoré boli zadané inými verejnými obstarávateľmi, ako sú verejní obstarávatelia uvedení v prílohe IV[3] (teda verejnými obstarávateľmi, ktorí nie sú ústrednými orgánmi štátnej správy).Prahové hodnoty smernice sú stanovené v eurách, kým prahové hodnoty, ktoré určujú medzinárodné povinnosti Únie na základe Dohody o vládnom obstarávaní WTO, sú stanovené vo forme zvláštnych práv čerpania (ZPČ). Smernica vo svojom článku 78 stanovuje mechanizmus, ktorý umožňuje Komisii prehodnotiť a revidovať prahové hodnoty v prípade, že si to vyžaduje vývoj výmenného kurzu ZPČ − euro. Pri prípadnej revízii by úroveň prahových hodnôt mala zostať v zásade rovnaká. Zákonodarca nechcel splnomocniť Komisiu, aby uskutočnila podstatné zmeny[4].Z dôvodu vecnej chyby však článok 78 ods. 2 písm. b) okrem iného stanovuje, že prahová hodnota zákaziek na služby, na ktoré verejní obstarávatelia prispievajú vo výške viac ako 50 %, je upravená presne na „revidovanú prahovú hodnotu, ktorá sa vzťahuje na verejné zákazky na služby zadávané verejnými obstarávateľmi uvedenými v prílohe IV“, v dôsledku čoho sa jej úroveň podstatne zníži. Túto chybu odhalili počas zákonodarného procesu príliš neskoro na to, aby mohla byť napravená formou korigenda. Je preto potrebné uskutočniť opravu legislatívnou formou, a to v primeranej lehote pred budúcou revíziou prahových hodnôt, ktorá sa v zmysle článku 78 ods. 4 uverejní začiatkom novembra 2005.2005/100 (COD)NávrhSMERNICA EURÓPSKEHO PARLAMENTU A RADY,ktorou sa opravuje smernica 2004/18/ES o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 47 ods. 2 a na jej články 55 a 95,so zreteľom na návrh Komisie[5],so zreteľom na stanovisko Európskeho hospodárskeho a sociálneho výboru[6],so zreteľom na stanovisko Výboru regiónov[7],konajúc v súlade s postupom ustanoveným v článku 251 Zmluvy[8],keďže:(1) Je potrebné, aby prahová hodnota uplatniteľná na zákazky týkajúce sa určitých služieb, na ktoré verejní obstarávatelia prispievajú vo výške viac ako 50 %, zostala upravená na prahu uplatniteľnom na zákazky na služby zadané verejnými obstarávateľmi, ktorí nie sú ústrednými orgánmi štátnej správy, tak ako to ustanovil zákonodarca pri prijímaní smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby[9].(2) Táto úprava by sa mala zachovať takisto v rámci revízie prahových hodnôt stanovenej v článku 78 smernice 2004/18/ES.(3) Z dôvodu vecnej chyby článok 78 smernice 2004/18/ES v súčasnosti nezabezpečuje želanú úpravu. Je preto potrebné opraviť článok 78 ods. 2 písm. b) a písm. c) tak, že odkaz na článok 8 prvý podosek písm. b) sa presunie z písm. b) do písm. c),PRIJALI TÚTO SMERNICU:Článok 1V článku 78 ods. 2 smernice 2004/18/ES sa písm. b) a písm. c) nahrádzajú týmto textom:„b) prahová hodnota stanovená v článku 67 ods. 1 písm. a) týkajúca sa revidovanej prahovej hodnoty, ktorá sa vzťahuje na verejné zákazky na služby zadávané verejnými obstarávateľmi uvedenými v prílohe IV;c) prahové hodnoty stanovené v článku 8 prvý pododsek písm. b) a v článku 67 ods. 1 písm. b) a písm. c) týkajúca sa revidovanej prahovej hodnoty, ktorá sa vzťahuje na verejné zákazky na služby zadávané verejnými obstarávateľmi, ktorí nie sú uvedení v článku IV.“Článok 2Členské štáty zabezpečia, aby zákony, nariadenia a administratívne opatrenia potrebné na dosiahnutie súladu s touto smernicou nadobudli účinnosť najneskôr do 31. januára 2006.Členské štáty uvedú priamo odkaz na túto smernicu v prijatých ustanoveniach alebo uvedú takýto odkaz pri ich úradnom uverejnení. Spôsob tohto odkazu stanovia členské štáty.Článok 1 sa uplatňuje od [deň uverejnenia].Článok 3Táto smernica nadobúda účinnosť dňom jej uverejnenia v Úradnom vestníku Európskej únie .Článok 4Táto smernica je určená členským štátom.V BruseliZa Európsky parlament Za Radupredseda predseda 

[1] Ú. v. EÚ L 134, 30.4.2004, s. 114.

[2] Pozri v tomto zmysle bod 8 dôvodovej správy pôvodného návrhu, KOM (2000) 275, konečná verzia z 10.5.2000. („Pokiaľ ide o zákazky na služby, na ktoré verejní obstarávatelia prispievajú vo výške viac ako 50 % ... prahová hodnota ostáva nezmenená.“)

[3] Pozri článok 7 písm. b) prvú zarážku smernice.

[4] Pozri v tomto zmysle neexistenciu akéhokoľvek protichodného odkazu v odôvodnení 17 smernice.

[5] Ú. v. EÚ C […], […], s. […].

[6] Ú. v. EÚ C […], […], s. […].

[7] Ú. v. EÚ C […], […], s. […].

[8] Ú. v. EÚ C […], […], s. […].

[9] Ú. v. EÚ L 134, 30.4.2004, s. 114. Smernica naposledy zmenená a doplnená nariadením Komisie (ES) č. 1874/2004 z 28. októbra 2004, ktorým sa menia a dopĺňajú smernice Európskeho parlamentu a Rady 2004/17/ES a 2004/18/ES, pokiaľ ide o ich prahové hodnoty uplatňované v oblasti postupov zadávania zákaziek (Ú. v. EÚ L 326, 29.10.2004, s. 17).